Document ID: 31998R2473

ΚΑΝΟΝΙΣΜΟΣ (ΕΚ) αριθ. 2473/98 ΤΗΣ ΕΠΙΤΡΟΠΗΣ της 16ης Νοεμβρίου 1998 για την αναστολή της εισαγωγής στην Κοινότητα στελεχών ορισμένων ειδών της άγριας πανίδας και χλωρίδας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 338/97 του Συμβουλίου, της 9ης Δεκεμβρίου 1996, σχετικά με την προστασία των ειδών της άγριας πανίδας και χλωρίδας με τον έλεγχο του εμπορίου τους (1), όπως τροποποιήθηκε τελευταία από τον κανονισμό (ΕΚ) αριθ. 2214/98 (2), και ιδίως το άρθρο 19 σημείο 2 αυτού,
μετά από διαβουλεύσεις με την επιστημονική επιτροπή αναθεώρησης,
Εκτιμώντας:
ότι το άρθρο 4 παράγραφος 6 του κανονισμού (ΕΚ) αριθ. 338/97 προβλέπει την καθιέρωση εκ μέρους της Επιτροπής γενικών περιορισμών, ή περιορισμών που αφορούν συγκεκριμένες χώρες καταγωγής, για την εισαγωγή στην Κοινότητα δειγμάτων των ειδών που αναφέρονται στα παραρτήματα Α και Β και καθορίζει τα κριτήρια για ανάλογους περιορισμούς 7
ότι ο κατάλογος των εν λόγω περιορισμών διατυπώθηκε με τον κανονισμό (ΕΚ) αριθ. 2551/97 της Επιτροπής (3) 7 ότι ο κατάλογος αυτός θα πρέπει επιπλέον να αναθεωρηθεί, ενόψει της δεύτερης παραγράφου του άρθρου 4 παράγραφος 6 του κανονισμού (ΕΚ) αριθ. 338/97, που αναδημοσιεύεται πλήρως 7
ότι πραγματοποιήθηκαν διαβουλεύσεις με τις χώρες καταγωγής των ειδών που αποτελούν αντικείμενο αναλόγων περιορισμών 7
ότι το άρθρο 41 του κανονισμού (ΕΚ) αριθ. 939/97 της Επιτροπής (4), όπως τροποποιήθηκε τελευταία από τον κανονισμό (ΕΚ) αριθ. 1006/98 (5), περιλαμβάνει διατάξεις για την εφαρμογή εκ μέρους των κρατών μελών των περιορισμών που καθιέρωσε η Επιτροπή 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για το εμπόριο ειδών άγριας πανίδας και χλωρίδας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Με την επιφύλαξη των διατάξεων του άρθρου 41 του κανονισμού (ΕΚ) αριθ. 939/97, αναστέλλεται η εισαγωγή εντός της Κοινότητας δειγμάτων των ειδών της άγριας πανίδας και χλωρίδας που αναφέρονται στο παράρτημα του παρόντος κανονισμού.
Άρθρο 2
Με τον παρόντα κανονισμό ανακαλείται ο κανονισμός (ΕΚ) αριθ. 2551/97.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Νοεμβρίου 1998.

Labels: 3
18
20